id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ceb nl id id pl id id ms id ms id id ms ms id id ms ms ms ms id id id id id id ms ms id id id id id id id id id ms id id id id ms id ms ms id id id id hy hy hy ms ms en en en en en id id id id ms en id id jv ms id id it es id id en id ms ms ms ms ms ms
Kesukaran Bernafas Dek Serangan Asma Ketika Ribut, Apa Kaitannya?
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
MENGEJUTKAN! Ribut Petir Pun Boleh Cetuskan Serangan Asma? Ini Dapatan Kajian
Ditulis oleh Nisreen Nadiah Disemak pada 01/09/2021
Disemak secara perubatan oleh Dr. Ahmad Wazir Aiman
Dalam banyak-banyak cuaca, guruh dan petir kilat menjadi antara keadaan yang kurang menyenangkan dan digeruni, terutama dalam kalangan kanak-kanak. Tetapi, bolehkah cuaca sebegini mencetuskan masalah kesukaran bernafas? Jawapan pendeknya, adalah ya!
Terdapat kajian telah mengkaji fenomena yang jarang berlaku ini dan ia dikenal pasti sebagai ‘asma ribut petir.’
Dalam keadaan tertentu, ribut petir sebenarnya boleh mencetuskan isu kesukaran bernafas akibat serangan asma!
Asma ribut petir, atau turut dikenali demam thunder merujuk kepada cuaca ribut tertentu yang meningkatkan risiko serangan asma.
Cuaca ribut petir yang teruk ternyata bukan sahaja berupaya membahayakan nyawa dan merosakkan harta benda.
Bahkan, ia turut dikaitkan dengan peningkatan masalah kesihatan yang berkaitan dengan alergi dan asma, menurut kajian 2016 yang diterbitkan dalam jurnal Alergi Klinikal & Eksperimen.
Di seluruh dunia, wabak asma yang teruk telah dipicu oleh angin kencang dan hujan ribut petir.
Sejak tahun 1980-an, terdapat beberapa wabak yang dilaporkan di United Kingdom, Kanada, Itali, Australia dan Amerika Syarikat.
Semasa ribut petir berlangsung, peningkatan tahap alergen debunga dan spora kulat boleh memicu gejala asma.
Malah, tidak hanya terhad kepada penderita asma, mereka yang tidak pernah menghidap penyakit ini juga boleh terkesan!
1 perkara yang membingungkan mengenai fenomena ini, kehadiran hujan kebiasaannya bermanfaat bagi penghidap asma kerana ia ‘mencuci’ debunga di udara.
Oleh itu, mengapa ribut yang teruk memberi kesan yang sebaliknya? Ingin tahu dengan lebih lanjut? Jom baca!
Demam thunder, apa puncanya?
Baru-baru ini, para saintis mula memahami penyebab di sebalik masalah kesukaran bernafas ini.
Masih tidak jelas mengapa fenomena ribut yang tertentu menyebabkan penderita asma berada pada risiko lebih tinggi untuk alami serangan ketika hujan, yang biasanya dapat bantu membersihkan debunga di udara.
Perkara lain yang turut menjadi misteri, timbul persoalan mengapa kawasan yang didominasi oleh debunga rumput rai (debunga besar yang biasanya terperangkap di hidung dan sinus sebelum sampai ke paru-paru) adalah kawasan yang dipengaruhi oleh cuaca ini.
Penyelidik di University of Georgia mengkaji wabak 2016 di Australia untuk menjawab persoalan-persoalan ini.
Kajian mereka, yang diterbitkan dalam Journal of Applied Meteorology and Climatology, menunjukkan bahawa corak aliran udara tertentu adalah pemicunya!
Para saintis mendapati, aliran bawah udara sejuk telah ‘memekatkan’ debunga dan zarah spora kulat sebelum ia disebarkan melalui angin ke awan berkelembapan tinggi.
Mereka kemudiannya dipecah menjadi serpihan kecil, yang akan memudahkannya melalui bahagian hidung dan sinus untuk ke paru-paru.
Akhirnya, cuaca berangin ini bakal menyebarkan zarah-zarah debunga ini dengan lebih meluas ke seluruh kawasan yang dilanda ribut.
Adakah ini bermaksud, penderita penyakit asma harus menahan nafas setiap kali tempat mereka berlaku ribut petir? Tidak semestinya.
Untuk makluman, kejadian meteorologi spesifik ini sangat jarang berlaku dan ia juga bergantung pada kombinasi cuaca, alergen dan populasi yang sensitif.
Justeru, risiko untuk penghidap asma mengalami masalah kesukaran bernafas dalam cuaca ini adalah rendah.
Kejadian pertama demam thunder sebenarnya berlaku pada tahun 1983 di Birmingham, England.
Di tempat lain, pada tahun 1987 di Melbourne, Australia, ribut petir yang teruk berserta jumlah debunga yang tinggi juga telah menyebabkan gelombang serangan asma yang meluas.
Sejak itu, sejumlah kes lain telah dilaporkan di England dan Itali. Pada musim luruh tahun 2016, ‘kumpulan’ ribut petir yang serupa turut terjadi di seluruh tenggara Australia dan mencetuskan lagi serangan asma.
Malangnya di Melbourne, 8 orang mangsa terkorban dan lebih daripada 8,000 pesakit dimasukkan ke bilik kecemasan.
Dapat kita lihat dengan jelas, serangan asma ini tidak boleh dipandang enteng sama sekali!
Menghadapi serangan asma akibat ribut petir
Sehingga pakar berjaya merungkai segala misteri dan persoalan di sebalik kejadian asma ribut petir ini, berikut adalah beberapa cara untuk mengurangkan risiko anda mengalami serangan asma berkaitan dengan cuaca:
Temui pakar alergi yang diperakui untuk membantu anda menentukan pencetus penyakit asma. Mereka akan dapat membantu anda menghasilkan rancangan pengurusan asma yang berkesan.
Ikuti pelan doktor anda untuk memastikan gejala asma kekal di bawah kawalan.
Sekiranya anda menghidap asma alergi dan debunga adalah salah satu pemicu, sentiasa perhatikan cuaca, terutamanya apabila melibatkan kelembapan dan debunga tinggi.
Dapatkan sokongan daripada penghidap asma yang lain. Asma lebih mudah ditangani jika anda mendapat sokongan daripada individu lain yang turut berkongsi pengalaman yang sama.
Bagi penghidap asma, ambil jalan selamat dan kekal di dalam rumah semasa ribut petir berlaku.
Selain itu, pastikan sebarang gejala yang berpotensi berlaku dapat ditangani secara efektif dengan persediaan ubat-ubatan serta inhaler yang telah dipreskripsikan.
Namun, sekiranya simptom asma kalian masih lagi berlanjutan atau bertambah parah, pastikan untuk segera memaklumkan orang di sekeliling dan pergi ke hospital berdekatan untuk dapatkan rawatan.
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
Benarkah Demam Hay & Asma Itu Saling Berkait Dan Biasa Menyerang Serentak?
Alahan Debunga: Adakah Ia Berbahaya?
Ditulis oleh Nisreen Nadiah Disemak pada 01/09/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.